Er memes amzer ez a tud yaouank dar bobl a-benn dastum gwerzioù ha sonioù. E 1978 ez eus bet savet ur film diwar-benn Jean-François Quemeneur, ur paotr yaouank a ya, war roudoù Fañch an Uhel ha folkloristed all en e raog, da weled an dud a-benn lakaad anezo da ganañ. Gweled a reer anezañ o kaoseal gant ur vaoues kozh. Daoust ma  komprener mad ez eo en em gavet ganti espress-kaer ewid ar chamera e tiskouez mad an abadenn eo tomm kalon tud zo ouzh kultur ha brezhoneg ar vrezhonegerien war an oad.